Luigi Comencini

Luigi Comencini  (* 8. jún 1916, Salò, Taliansko – † 6. apríl 2007, Rím) bol taliansky filmový režisér a spolu s Dino Risim,  Ettore Scolom a Mariom Monicellim  bol považovaný za majstra žánra commedia all'italiana.

Narodil sa v meste Saló, v regióne Lombardsko.

Jeho dcéry Cristina (* 1956) a Francesca (* 1961) sa tiež venujú réžii. Cristinin film Najlepší deň môjho života sa premietal aj na Slovensku.

Tvorba
Comencini, ktorý nastúpil svoju umeleckú dráhu po skončení druhej svetovej vojny filmom Bambini in cittá (Deti v meste), si  režírovanie vyskúšal už o desať rokov skôr, keď natočil dokumentárny film La novelletta (Novinka).

Celosvetovo sa preslávil začiatkom 50. rokov minulého 20. storočia snímkami Pane, Amore e Fantasia (Chlieb, láska a fantázia) a Pane, amore e gelosia (Chlieb, láska a žiarlivosť), ktoré znamenali aj začiatok hviezdnej dráhy pre herečku Ginu Lollobrigidu.

Vytvoril približne 50 celovečerných titulov, ktoré obvykle zožali priaznivý ohlas nielen v Taliansku, ale aj v zahraničí.

S niektorými Comenciniho snímkami sa zoznámili aj diváci na Slovensku. Ide napríklad o snímky La ragazza di Bube  (Bubovo dievča), Bože, ako hlboko som klesla! (Mio Dio, come sono caduta in basso!), L'ingorgo - Una storia impossibile (Cesta Rím - Neápol neprejazdná) a iné.

Comencini bol tiež autorom scenárov a pôsobil aj v oblasti filmovej kritiky.

Filmografia

Ocenenia
 1947 - Bambini di città, Silver Ribbon - Cena Syndikátu talianskych filmových novinárov za najlepší dokument
 1954 - Pane, amore e fantasia, víťazstvo Zlatý medveď, Berlín
 1957 - La Finestra sul Luna Park, nominácia Zlatý medveď, Berlín
 1959 - Und das am Montagmorgen, nominácia Zlatý medveď, Berlín
 1961 - Tutti a casa, zvláštna cena Medzinárodný filmový festival Moskva
 1961 - Tutti a casa, nominácia Veľká cena MFF Moskva
 1963 - La Ragazza di Bube, nominácia Zlatý medveď, Berlín
 1967 - Incompreso, nominácia Zlatá palma, Cannes
 1974 - Delitto d' amore, nominácia Zlatá palma, Cannes
 1979 - L' Ingorgo - Una storia impossibile), nominácia Zlatá palma, Cannes
 1981 - Cena Nocciola d' Oro na Giffoni Film Festival
 1982 - Cercasi Gesù, Silver Ribbon - Cena Syndikátu talianskych filmových novinárov za najlepší scenár
 1986 - Cena Pietra Bianchiho, MFF Benátky
 1987 - Cena za celoživotné dielo MFF Benátky

Externé odkazy

Zdroj 
 Adriano Aprà, Luigi Comencini. Il cinema e i film, Marsilio, Benátky 2007
 Denník SME, 7. apríla 2007 (ISSN 1335-440X)

Talianski filmoví režiséri